Source: https://baschet.ro/cupa-romaniei-masculin/stiri/csm-galati-calificare-fara-probleme-in-turul-urmator-al-cupei-romaniei
Timestamp: 2019-10-15 18:57:25+00:00

Document:
CSM Galați, calificare fără probleme în turul următor al Cupei României - Baschet.ro powered by TotalBaschet
CSM Galați nu a avut probleme în returul duelului cu CSM Sighetu Marmației din primul tur al Cupei României. După ce moldovenii câștigaseră în partida tur cu 94-50, în returul disputat tot la Sighet formația gălățeană a câștigat cu 100-60.
CSM Galați a câștigat primele trei sferturi: 26-17, 24-11, 32-13, 18-19 și a dominat la majoritatea categoriilor statistice. Astfel, la aruncările de 2 puncte gălățenii au avut 67% față de 47%, la 3 puncte 41% vs 23% șși la libere 85% vs 56%. De asemenea, CSM Galați a avut 24 de pase decisive, față de numai zece ale adversarilor.
Milos Krivokapic a fost din nou principalul artizan din punct de vedere statistic al moldovenilor, cu 22 de puncte, 8 recuperări și 6 pase decisive, după ce în primul meci reușise un triple double. Isaiah Martin a adunat 16 puncte cu 7 recuperări și 4 pase decisive, Mihaljo Bogdanovic 15 puncte și Vlad Negoițescu 14 puncte. De asemenea, Mihai Grecu a înscris 12 puncte și Vlad Corpodean 11.
De partea cealaltă se remarcă în special Ciprian Albu, care a adunat 20 de puncte, 5 recuperări și 4 pase decisive, plus 4 intercepții +23 la eficiență. Henrique Simionca a adunat și el 11 puncte.
În urma acestei duble victorii, CSM Galaţi s-a calificat în turul al doilea al Cupei României. În această fază a competiţiei, vor intra în joc şi echipele clasate pe locurile 5-8 în Liga Naţională: BCMU Argeș Pitești, SCM Timișoara, Steaua şi Dinamo.
Cele două echipe se vor întâlni din nou vineri, 11 octombrie, pentru meciul de debut din LNBM – grupa valorică B.
*foto: realitateadegalati.net
Citeste ultimele stiri despre CS Municipal Sighetu Marmației, CSM Galaţi
Afla toate informatiile redactate despre confruntarea dintre CSM Galaţi vs CS Municipal Sighetu Marmației

References: CSM 
 CSM 

CSM 
 CSM 
 CSM 
 CSM 
 CSM